ai4bharat/Pralekha huggingface dataset:
రక్షణ మంత్రిత్వ శాఖ
భారత నౌకాదళ సామర్థ్యం పెంచడానికి ఫ్రాన్స్ నుంచి 26 రాఫెల్ మెరైన్ విమానాల కొనుగోలు ప్రతిపాదనకు డీఏసీ ఆమోదం
'బయ్'  విభాగం కింద మరో మూడు స్కార్పెన్ జలాంతర్గాముల కొనుగోలుకు కూడా ఆమోదం
భారత రక్షణ మంత్రి శ్రీ రాజ్నాథ్ సింగ్ అధ్యక్షతన ఇవాళ జరిగిన 'రక్షణ రంగ కొనుగోళ్ల మండలి'  సమావేశంలో మూడు ప్రతిపాదనలకు ఆమోదం లభించింది. 26 రాఫెల్ మెరైన్ విమానాల కొనుగోలుకు 'యాక్సెప్టెన్స్ ఆఫ్ నెసిసిటీ'ని  డీఏసీ మంజూరు చేసింది. విమాన అనుబంధ పరికరాలు, ఆయుధాలు, సిమ్యులేటర్, విడిభాగాలు, పత్రాలు, సిబ్బంది శిక్షణ, లాజిస్టిక్ మద్దతు కూడా విమానాల కొనుగోలుతో కలిపి అనుమతి మంజూరు చేసింది. ఇలాంటి విమానాలను ఇతర దేశాలు కొన్న ధర సహా సంబంధిత అంశాలను పరిగణనలోకి తీసుకున్న తర్వాత, భారత్కు సరఫరా చేసే ధర, ఇతర కొనుగోలు నిబంధనలపై ఫ్రాన్స్ ప్రభుత్వంతో చర్చలు జరుపుతారు. భారతదేశం రూపొందించిన పరికరాలను రాఫెల్ మెరైన్ విమానాల్లో ఏర్పాటు చేయడం, వివిధ వ్యవస్థల నిర్వహణ, మరమ్మతులు, కార్యకలాపాల  కేంద్రాన్ని ఏర్పాటు చేయడం వంటివి కూడా చర్చల ద్వారా ఒప్పంద పత్రాల్లో చేరుస్తారు.
మజగాన్ డాక్ షిప్బిల్డర్స్ లిమిటెడ్  నిర్మించే మూడు స్కార్పెన్ జలాంతర్గాముల సేకరణకు కూడా 'బయ్'  విభాగం కింద డీఏసీ అనుమతి మంజూరు చేసింది. ఎక్కువ శాతం స్వదేశీ పరిజ్ఞానంతో తయారైన జలాంతర్గాములను సేకరించడం వల్ల భారత నౌకాదళ శక్తి, సామర్థ్యాలు పెరగడం మాత్రమే కాకుండా, దేశీయ రంగంలో ఎక్కువ ఉపాధి అవకాశాలను కూడా సృష్టించవచ్చు. జలాంతర్గాముల నిర్మాణంలో మరింత సామర్థ్యం, నైపుణ్యం పెంచుకోవడానికి ఎండీఎల్కు కూడా ఇది ఉపయోగపడుతుంది.
అన్ని విభాగాల్లో అవసరమైన స్వదేశీ పరిజ్ఞానాన్ని సాధించడానికి కావలసిన మూలధన సేకరణలకు మార్గదర్శకాలు రూపొందించే ప్రతిపాదనను కూడా డీఏసీ ఆమోదించింది. కీలక తయారీ సాంకేతికతల్లో 'స్వయంసమృద్ధి'ని సాధించడంలో ఇది సహాయపడుతుంది.
భారత ఎన్నికల సంఘం
విజయ ఊరేగింపులకు సంబంధించిన మార్గదర్శకాలు
భారత ఎన్నికల సంఘం గోవా, మణిపూర్, పంజాబ్, ఉత్తరప్రదేశ్ మరియు ఉత్తరాఖండ్ శాసనసభలకు 8 జనవరి 2022న సాధారణ ఎన్నికలను ప్రకటించింది. ఎన్నికల ప్రకటనతో పాటు, కోవిడ్ కాలంలో విజయోత్సవ ఊరేగింపులతో సహా ఎన్నికల యొక్క వివిధ అంశాలను నియంత్రించడానికి కమిషన్ సవరించిన విస్తృత మార్గదర్శకాలను కూడా జారీ చేసింది. తాజా ఎన్నికల సమయంలో కోవిడ్ పరిస్థితి మెరుగుపడినందున, కమిషన్ కేంద్ర ఆరోగ్య మంత్రిత్వ శాఖ మరియు రాష్ట్ర ప్రభుత్వాలతో సంప్రదించి ఎన్నికల నిర్వహణకు సంబంధించిన నిబంధనలను క్రమంగా సడలించింది. ఈ ఎన్నికలు జరుగిన రాష్ట్రాల్లో కోవిడ్-19 యొక్క ప్రస్తుత స్థితిని వీక్షిస్తూ, కౌంటింగ్ సమయంలో మరియు తర్వాత విజయ ఊరేగింపులపై మార్గదర్శకాలను సడలించాలని కమిషన్ నిర్ణయించింది. విజయోత్సవ ఊరేగింపులపై నిషేధాన్ని ఉపసంహరించుకుంది. అయితే ఈ సడలింపు ఎస్డీఎంఏ యొక్క ప్రస్తుత సూచనలకు మరియు సంబంధిత జిల్లా అధికారులు విధించిన నివారణ చర్యలకు లోబడి ఉంటుంది.
వాణిజ్యం, పరిశ్రమల మంత్రిత్వ శాఖ
పెట్టుబడులపై భారతదేశం-యుఏఈ ఉన్నత స్థాయి జాయింట్ టాస్క్ ఫోర్స్ 11వ సమావేశానికి కో-ఛైర్గా శ్రీ పీయూష్ గోయల్
అబుదాబి ఎమిరేట్ ఎగ్జిక్యూటివ్ కౌన్సిల్ సభ్యుడు హిస్ హైనెస్ షేక్ హమద్ బిన్ జాయెద్ అల్ నహ్యాన్తో కలిసి కో-ఛైర్గా కేంద్ర వాణిజ్య & పరిశ్రమల మంత్రి
భారత ప్రభుత్వంలోని కేంద్ర వాణిజ్యం & పరిశ్రమలు, వినియోగదారుల వ్యవహారాలు, ఆహారం & ప్రజాపంపిణీ మరియు టెక్స్టైల్స్ మంత్రి శ్రీ పీయూష్ గోయల్ నేతృత్వంలోని ప్రతినిధి బృందం 2023 అక్టోబరు 5, 6వ తేదీలలో యునైటెడ్ అరబ్ ఎమిరేట్స్ను సందర్శించనుంది. పెట్టుబడులపై భారతదేశం-యుఏఈ ఉన్నత స్థాయి జాయింట్ టాస్క్ ఫోర్స్ 11వ సమావేశానికి శ్రీ పీయూష్ గోయల్ కో-ఛైర్గా వ్యవహరించనున్నారు. యుఏఈ హై లెవల్ టాస్క్ ఫోర్స్ ఆన్ ఇన్వెస్ట్మెంట్స్  మరియు పరిశ్రమ ప్రతినిధులతో సమావేశం కావడానికి మరియు అబుదాబి ఎమిరేట్ ఎగ్జిక్యూటివ్ కౌన్సిల్ సభ్యుడు హిస్ హైనెస్ షేక్ హమద్ బిన్ జాయెద్ అల్ నహ్యాన్ నేతృత్వంలోని యుఏఈ ప్రతినిధి బృందంతో మంత్రి సంభాషించనున్నారు. ప్రస్తుతం ఉన్న పెట్టుబడులకు సంబంధించిన సమస్యలు/సవాళ్లను రెండు ప్రతినిధి బృందాలు చర్చిస్తాయి. భారతదేశంలో యుఏఈ కంపెనీలు మరియు యుఏఈలో భారతీయ కంపెనీలు చేసిన పెట్టుబడులను గురించి ఈ సమావేశంలో చర్చిస్తారు. ఈ సమావేశం ఇప్పటి వరకు జాయింట్ టాస్క్ ఫోర్స్ యొక్క పని ద్వారా సాధించిన ఫలితాలను సమీక్షిస్తుంది. ఆర్థిక వృద్ధికి సంభావ్యతతో పరస్పర ఆసక్తి ఉన్న రంగాలలో పెట్టుబడులను సులభతరం చేయడానికి రెండు వైపులా మార్గాలను అన్వేషించడం కొనసాగిస్తుంది. రెండు రోజుల పర్యటనలో మంత్రి గోయల్ సాధారణ వాణిజ్యం, పెట్టుబడి విషయాలు మరియు భారతదేశం-యుఏఈ సంబంధాలను బలోపేతం చేయడానికి సహకార రంగాలను మెరుగుపరచడానికి ద్వైపాక్షిక సమావేశాలను కూడా నిర్వహించనున్నారు.
యుఏఈ మరియు భారతదేశం మధ్య వాణిజ్యం, పెట్టుబడి మరియు ఆర్థిక సంబంధాలను ప్రోత్సహించడానికి ఒక కీలక వేదికగా 2013లో జాయింట్ టాస్క్ ఫోర్స్ స్థాపించబడింది. సంవత్సరాలుగా హెచ్.ఎల్.టి.ఎఫ్.ఐ ఇరు దేశాల వైపులా కంపెనీలు ఎదుర్కొనే కీలక పరిమితులను పరిష్కరించడానికి సమర్థవంతమైన వేదికగా ఉద్భవించింది. భారతదేశం-యుఏఈ సమగ్ర ఆర్థిక భాగస్వామ్య ఒప్పందంపై  సంతకం చేసిన ఒక సంవత్సర వేడుకల తర్వాత ఇది మొదటి సమావేశం.
ఆరోగ్య, కుటుంబ సంక్షేమ మంత్రిత్వ శాఖ
189.48 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 2.95 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 19,509
గత 24 గంటల్లో నమోదయిన కొత్త కేసులు 3,205
ప్రస్తుత రికవరీ రేటు 98.74%
వారపు పాజిటివిటీ రేటు 0.76%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 189.48 కోట్ల  డోసులను టీకా కార్యక్రమం అధిగమించింది. 2,34,46,113 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 2.95 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10405389
|
|
రెండో డోసు
|
|
10019349
|
|
ముందు జాగ్రత్త డోసు
|
|
4850346
|
|
ఫ్రంట్లైన్ సిబ్బంది
|
|
మొదటి డోసు
|
|
18416165
|
|
రెండో డోసు
|
|
17544616
|
|
ముందు జాగ్రత్త డోసు
|
|
7737218
|
|
12-14 ఏళ్ల వారు
|
|
మొదటి డోసు
|
|
29509889
|
|
రెండో డోసు
|
|
8040467
|
|
15-18 ఏళ్ల వారు
|
|
మొదటి డోసు
|
|
58557194
|
|
రెండో డోసు
|
|
42656237
|
|
18-44 ఏళ్ల వారు
|
|
మొదటి డోసు
|
|
555870205
|
|
రెండో డోసు
|
|
479587735
|
|
ముందు జాగ్రత్త డోసు
|
|
206637
|
|
45-59 ఏళ్ల వారు
|
|
మొదటి డోసు
|
|
202952436
|
|
రెండో డోసు
|
|
188322961
|
|
ముందు జాగ్రత్త డోసు
|
|
653681
|
|
60 ఏళ్లు పైబడినవారు
|
|
మొదటి డోసు
|
|
126888817
|
|
రెండో డోసు
|
|
117337981
|
|
ముందు జాగ్రత్త డోసు
|
|
15243880
|
|
ముందు జాగ్రత్త డోసులు
|
|
2,86,91,762
|
|
మొత్తం డోసులు
|
|
1,89,48,01,203
దేశవ్యాప్త క్రియాశీల కేసుల సంఖ్య 19,509. మొత్తం పాజిటివ్ కేసుల్లో ఇది 0.05 శాతం.
భారతదేశ రికవరీ రేటు 98.74 శాతంగా ఉంది. గత 24 గంటల్లో 2,802 మంది రోగులు కోలుకున్నారు. దీంతో, కోలుకున్న రోగుల సంఖ్య  4,25,44,689 కి పెరిగింది.
గత 24 గంటల్లో 3,205 కొత్త కేసులు నమోదయ్యాయి.
గత 24 గంటల్లో మొత్తం 3,27,327 పరీక్షలు చేశారు. దేశవ్యాప్తంగా ఇప్పటివరకు 83.89 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.76 శాతంగా, రోజువారీ పాజిటివిటీ రేటు 0.98 శాతంగా నమోదయ్యాయి.
సాంఘిక న్యాయం, మరియు సాధికారత మంత్రిత్వ శాఖ
దివ్యాంగుల రంగంలో సహకారానికి ఉద్దేశించి భారతదేశం, ఆస్ట్రేలియా ల మధ్య అవగాహనపూర్వక ఒప్పందం పై సంతకాలకు ఆమోదం తెలిపిన మంత్రివర్గం
దివ్యాంగుల రంగంలో భారతదేశం, ఆస్ట్రేలియా ల మధ్య సహకారానికి సంబంధించిన అవగాహనపూర్వక ఒప్పంద పత్రం  గురించి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టి కి తీసుకురావడమైంది. ఈ ఎంఒయు పై 2018 నవంబర్ 22వ తేదీన సిడ్నీ లో సంతకాలయ్యాయి.
ప్రయోజనాలు :
ఈ ఎంఒయు భారతదేశం, ఆస్ట్రేలియా ల మధ్య దివ్యాంగుల రంగం లో సహకారానికి సంబంధించి సంయుక్త చర్యలను తీసుకొనేందుకు ప్రోత్సాహాన్నిస్తుంది. ఇది భారతదేశం, ఆస్ట్రేలియా ల మధ్య ద్వైపాక్షిక సంబంధాలను బలోపేతం చేయనుంది. దీనికి తోడు మేధోపరమైన వైకల్యం, మానసిక అనారోగ్యం కలిగిన వ్యక్తుల పునరావాస సదుపాయాలను ఉభయ దేశాల లో మెరుగుపరచేందుకు ఈ ఒప్పందం తోడ్పడుతుంది. పరస్పరం అంగీకారం కుదిరిన మేరకు దివ్యాంగుల రంగం లో ప్రత్యేక ప్రతిపాదనల అమలు కు ఉభయ దేశాలు నిర్దిష్ట చర్య లను చేపడుతాయి.
(
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
యువశాస్త్రవేత్తలు పరిశోధనలు చేసేందుకు ప్రోత్సహించేలా ప్రభుత్వం పలు కార్యక్రమాలు చేపట్టినట్టు తెలిపిన కేంద్ర మంత్రి డాక్టర్ జితేంద్ర ప్రసాద్ సింగ్
రెగ్యులర్ సర్వీసులో లేని శాస్త్రవేత్తలకు నెలకు రూ 31,000 నుంచి రూ 1,35,000 వరకు సరళతర ఆర్ధిక మద్దతుతో కూడిన ఫెలోషిప్లు మంజూరు .
యువశాస్త్రవేత్తలు పెద్ద ఎత్తున పరిశోధనలు చేపట్టేలా ప్రోత్సహించేందుకు పలు చర్యలు తీసుకున్నట్టు కేంద్ర శాస్త్ర విజ్ఞాన మంత్రిత్వశాఖ సహాయమంత్రి , భూ విజ్ఞాన శాస్త్ర సహాయమంత్రి , ప్రధానమంత్రి కార్యాలయం, సిబ్బంది, ప్రజాఫిర్యాదులు, అణు ఇంధనం, అంతరిక్ష శాఖ సహాయమంత్రి డాక్టర్ జితేంద్ర సింగ్ తెలిపారు.
లోక్సభలో ఒక ప్రశ్నకు లిఖితపూర్వక సమాధానం ఇస్తూ డాక్టర్ జితేంద్రసింగ్ , 2018-19,2019-20,2020-21 , ప్రస్తుత సంవత్సరంలో యువ శాస్త్రవేత్తల పరిశోధన కార్యక్రమాలకు ప్రత్యేకంగా కేటాయించిన నిధులు శాస్త్ర సాంకేతిక మంత్రిత్వశాఖ కింద వరుసగా రూ 1001.9 కోట్లు, రూ 1113.1 కోట్లు, రూ 1056.6 కోట్లు, రూ 724.7 కోట్లు గా తెలిపారు. సరళతర ఆర్దిక మద్దతు కింద ఈ ఫెలోషిప్ ఆఫర్ రెగ్యులర్ సర్వీసులో లేని వారికి , వారి అర్హతలు , పథకం స్వభావాన్ని బట్టి నెలకు రూ 31,000 కోట్లరూపాయల నుంచి రు 1,35,000 వరకు ఉన్నట్టు తెలిపారు.
శాస్త్ర సాంకేతిక మంత్రిత్వశాఖ యువశాస్త్రవేత్తల కోసం అమలు చేస్తున్న ప్రముఖ కార్యక్రమాలలో ఇన్నొవేషన్ ఇన్ సైన్స్ పర్సూట్ ఫర్ ఇన్స్పైర్డ్ రిసెర్చ్  ఫెలోషిప్, ఇన్ స్పైర్ ఫాకల్టీ ఫెలోషిప్ ఆఫ్ డిపార్టమెంట్ ఆఫ్ సైన్స్ అండ్ టెక్నాలజీ , నేషనల్ సోస్ట్ డాక్టొరల్ ఫెలొషిప్ ,
సైన్స్ ఇంజనీరింగ్ రిసెర్చ్ బోర్డుకు చెందిన స్టార్టప్ రిసెర్చ్ గ్రాంట్ , కౌన్సల్ ఆఫ్ సైంటిఫిక్ , ఇండస్ట్రియల్ రిసెర్చ్  , డిపార్టమెంట్ ఆఫ్ బయోటెక్నాలీ  కు చెందిన రిసెర్చ్ ఫెలో షిప్ పథకం, రిసెర్చ్ అసోసియేట్ షిప్, ఆర్ అండ్ డి ప్రాజెక్టు ఆధారిత ప్రాజెక్ట్ అసొసియేట్స్, డిబిటికి చెందిన హర గోవింద్ ఖురానా ఇన్నొవేటివ్ యంట్ బయోటెక్నాలజిస్ట్ అవార్డ్ ఇందులో ఉన్నాయి.
యువశాస్త్రవేత్తల పరిశోధనలకు సులభతర రీతిలో నిధుల మంజూరు, సత్వర విడుదల, ఆకర్షణీయ ఫెలోషిప్లు, అత్యుత్తమ పరిశోధనలకు అనువైన మౌలిక సదుపాయాలు అందుబాటులో ఉంచడం, విజ్ఞాన భాండాగారం అందుబాటు, తగిన గుర్తింపు, మెంటారింగ్ సదుపాయం, వంటివి యువ శాస్త్రవేత్తల పరిశోధన ప్రోత్సామక కార్యక్రమాలలో ముఖ్యాంశాలు. ఈ పథకాల కింద యువ శాస్త్రవేత్తలను గుర్తించి వారికి తగినశిక్షణ పరిశోధన సదుపాయాలను , సైన్స్ టెక్నాలజీలోని కీలక రంగాలలో అందుబాటులోకి తెచ్చే విధంగా వీటిని రూపకల్పన చేశారు. ఈ పథకాలు స్వతంత్ర పరిశోధనలకు కూడా వేదికగా ఉపయోగపడతాయి. దేశ ప్రయోజనాలకు సవాళ్లతో కూడిన పరిశోధనలు చేపట్టేందుకు ఇవి వీలు కల్పిస్తాయి.
ప్రధాన మంత్రి కార్యాలయం
కాత్యాయని మాత ఆశీస్సుల కోసం ప్రార్థించిన ప్రధాన మంత్రి
మంగళప్రదం అయినటువంటి నవరాత్రి ఉత్సవ కాలం లో కాత్యాయని మాత భక్తజనులు అందరి కి ఆ దేవి శుభాశీస్సులు ప్రాప్తించాలంటూ ప్రధాన మంత్రి శ్రీ నరేంద్ర మోదీ ప్రార్థన చేశారు. అందరి కి సంకల్ప బలం మరియు ఆత్మవిశ్వాసం తాలూకు దీవెన లు కూడా దక్కాలి అని ఆయన ఆకాంక్షించారు. దేవత కు సంబంధించిన స్తుతి ని సైతం ఆయన శేర్ చేశారు.
ప్రధాన మంత్రి ఒక ట్వీట్ లో -
‘‘చంద్రహాసోజ్జ్వలకరా శార్దూలవరవాహనా
కాత్యాయనీ చ శుభదా దేవీ దానవఘాతినీ
దుర్గా మాత యొక్క కాత్యాయనీ స్వరూపం అత్యంత అద్భుమైందీ, అలౌకికమైందీను. ఈ రోజు న ఆమె ను ఆరాధించడం ద్వారా ప్రతి ఒక్కరి కి నూతన ఆత్మబలం మరియు ఆత్మవిశ్వాసం తాలూకు ఆశీర్వాదాలు లభించు గాక.. ఇదే నేను కోరుకొంటున్నది.’’ అని పేర్కొన్నారు.
(
యువజన వ్యవహారాలు, క్రీడల మంత్రిత్వ శాఖ
పౌరులలో ఫిట్నెస్ను ప్రోత్సహించడానికి ఫిట్ ఇండియా యూత్ క్లబ్ల దేశవ్యాప్త కార్యక్రమాన్ని ప్రారంభించిన కేంద్ర యువజన వ్యవహారాలు, క్రీడా మంత్రి శ్రీ కిరెన్ రిజిజు .
ఈ రోజు దేశ 74 వ స్వాతంత్య్ర దినోత్సవం సందర్భంగా కేంద్ర యువజన, క్రీడా మంత్రి శ్రీ కిరెన్ రిజిజు ఫిట్ ఇండియా యూత్ క్లబ్ అనే మరో దేశవ్యాప్త కార్యక్రమాన్ని ప్రారంభించారు. ప్రధానమంత్రి ఊహించిన ఫిట్ ఇండియా ఉద్యమంలో భాగమైన ఫిట్ ఇండియా యూత్ క్లబ్, దేశవ్యాప్తంగా ఫిట్నెస్ ప్రాముఖ్యత గురించి సామూహిక అవగాహన కల్పించడానికి యువత శక్తిని ఉపయోగించుకునే ప్రయత్నం చేస్తుంది.
ఫిట్ ఇండియా యూత్ క్లబ్లు ఫిట్నెస్, స్వచ్ఛంద సేవలను ఒక ప్రత్యేకమైన రీతిలో ఒక గొడుగు కిందకు తీసుకువస్తాయి, ఇందులో నెహ్రూ యువ కేంద్ర సంఘటన్, నేషనల్ సర్వీస్ స్కీమ్ 75 లక్షల మంది వాలంటీర్లు, స్కౌట్స్ అండ్ గైడ్స్, ఎన్సిసి, ఇతర యువజన సంస్థలు కలిసి ఫిట్ ఇండియా యూత్ క్లబ్లుగా నమోదు కానున్నాయి. దేశంలోని ప్రతి బ్లాక్లో, ఒక జిల్లా యూనిట్ ఆధ్వర్యంలో, క్లబ్లోని ప్రతి సభ్యుడు తన రోజువారీ దినచర్యలో 30 నుండి 60 నిమిషాల ఫిట్నెస్ కార్యకలాపాలను చేపట్టడానికి సమాజంలోని ప్రజలను ప్రేరేపిస్తారు. అదనంగా, క్లబ్బులు ప్రతి త్రైమాసికంలో ఒక కమ్యూనిటీ ఫిట్నెస్ కార్యక్రమాన్ని నిర్వహించడానికి పాఠశాలలు, స్థానిక సంస్థలను ప్రోత్సహిస్తాయి.
ఫిట్నెస్ ఉన్న వారు మాత్రమే తన దేశానికి తగిన విధంగా చేయూతను, తోటి పౌరులకు అవసరమైన సమయాల్లో సహాయం చేయగలరని శ్రీ రిజిజు అభిప్రాయపడ్డారు. భారతదేశం 1.3 బిలియన్ల జనాభా కలిగిన దేశం, మనకు ఇప్పటికే 75 లక్షల మంది యువ వాలంటీర్లు ఉన్నారు, ఆ సంఖ్య అతి త్వరలో 1కోటి వరకు పెరుగుతుంది. ఈ కోటి మంది వాలంటీర్లు ఫిట్నెస్ కార్యకలాపాలను క్రమం తప్పకుండా చేపట్టడానికి భారతదేశంలోని ప్రతి మూలలోనూ కనీసం 30 కోట్ల మంది భారతీయులను ప్రేరేపించగలరని నేను ఖచ్చితంగా అనుకుంటున్నాను. కాలక్రమేణా, వాలంటీర్ల సంఖ్య, ఫిట్ ఇండియా ఉద్యమంలో చేరడానికి ప్రేరేపించబడే వారి సంఖ్య పెరుగుతుంది, త్వరలో ప్రతి భారతీయుడిని చేరుకోగలుగుతాము. ” అని కేంద్ర మంత్రి అన్నారు.
ఫిట్ ఇండియా యూత్ క్లబ్లు చేపట్టబోయే మొదటి కార్యక్రమంలో ఒకటి ఫిట్ ఇండియా ఫ్రీడమ్ రన్ను ఆగస్టు 15 నుండి అక్టోబర్ 2 వరకు నిర్వహించడం, దీనిలో పాల్గొనేవారు తమ వేగంతో, వారి స్థానంలో నడపడానికి అనుమతించే ఒక ప్రత్యేకమైన ఏర్పాటు ఉంటుంది. మార్గాలను ఎవరికి వారే నిర్ణయించుకుంటారు. ఎలైట్ అథ్లెట్లు, కార్పొరేట్ నాయకులు, యూనిఫాంలో ఉన్న పురుషులు, పాఠశాల విద్యార్థులు సోషల్ మీడియాకు తీసుకెళ్లడం, వారి స్వాతంత్య్ర దినోత్సవం చిత్రాలు వీడియోలను # రన్ 4 ఇండియా మరియు # న్యూఇండియాఫిట్ఇండియాతో పోస్ట్ చేయడం ద్వారా ఈ రన్ ఇప్పటికే దేశవ్యాప్తంగా ఊపందుకుంది. ఫిట్ ఇండియా ఉద్యమం ఆగస్టు 29 న ఒక సంవత్సరం పూర్తవుతుంది. గత సంవత్సరంలో నిర్వహించిన వివిధ కార్యక్రమాల మాదిరిగానే, ఫిట్ ఇండియా ఫ్రీడమ్ రన్ కూడా దేశంలోని ప్రతి విభాగాన్ని ఆకర్షించింది. సిఐఎస్ఎఫ్, ఐటీబిపి, బిఎస్ఎఫ్, సిబిఎస్ఈ పాఠశాలలు, మన స్వంత ఎన్ఎస్ఎస్, ఎన్వైఎస్కే వాలంటీర్లు, స్కౌట్స్, గైడ్స్ వంటి వివిధ సంస్థలు చురుకుగా పాల్గొంటున్నాయి. ఏ బ్లాక్, జిల్లా, నగరం పరుగులో ఉత్తమంగా ప్రదర్శించాయో అంచనా వేస్తాము" అని కేంద్ర మంత్రి అన్నారు.
భారత ఎన్నికల సంఘం
ఆంధ్రప్రదేశ్ మరియు తెలంగాణ శాసన మండలి గ్రాడ్యుయేట్లు మరియు ఉపాధ్యాయ నియోజకవర్గాల ద్వైవార్షిక ఎన్నికలు
ఆంధ్రప్రదేశ్ శాసన మండలికి ఉపాధ్యాయ నియోజకవర్గాల నుండి ఇద్దరు సభ్యులు, తెలంగాణ శాసన మండలి గ్రాడ్యుయేట్ల నియోజకవర్గాల నుండి ఇద్దరు సభ్యుల పదవీకాలం 2021 మార్చి 29 న ముగుస్తుంది, సిట్టింగ్ సభ్యుల పదవీ విరమణ వరకు క్రింద విధంగా ఉన్నాయి:
|
|
ఆంధ్ర ప్రదేశ్
|
|
క్రమ సంఖ్య
|
|
నియోజకవర్గం పేరు
|
|
సభ్యుని పేరు
|
|
Date of retirement
|
|
1
|
|
తూర్పు-పశ్చిమ గోదావరి జిల్లాల ఉపాధ్యాయ
|
|
రాము సూర్యారావు 
|
|
29.03.2021
|
|
2
|
|
కృష్ణా-గుంటూరు ఉపాధ్యాయుల
|
|
ఏ.ఎస్. రామకృష్ణ
|
|
తెలంగాణ
|
|
1
|
|
మహబూబ్ నగర -రంగారెడ్డి -హైదరాబాద్ గ్రాడ్యుయేట్లు
|
|
రామచంద్ర రావు ఎన్
|
|
29.03.2021
|
|
2
|
|
వరంగల్-ఖమ్మం-నల్గొండ గ్రాడ్యుయేట్లు
|
|
డాక్టర్ పల్లా రాజేశ్వర్ రెడ్డి
- ఆంధ్రప్రదేశ్ రాష్ట్ర శాసనమండలి ఉపాధ్యాయ నియోజకవర్గాల, తెలంగాణ రాష్ట్ర శాసనమండలి గ్రాడ్యుయేట్ల నియోజకవర్గాల నుండి పైన పేర్కొన్న ద్వైవార్షిక ఎన్నికలు ఈ క్రింది కార్యక్రమానికి అనుగుణంగా జరగాలని కమిషన్ నిర్ణయించింది: -
|
|
నోటిఫికేషన్ జారీ
|
|
16 ఫిబ్రవరి, 2021 
|
|
నామినేషన్ల దాఖలుకు చివరి తేదీ
|
|
23 ఫిబ్రవరి, 2021 
|
|
నామినేషన్ల పరిశీలన
|
|
24 ఫిబ్రవరి , 2021 
|
|
అభ్యర్థిత్వం ఉపసంహరణ
|
|
26 ఫిబ్రవరి , 2021 
|
|
పోలింగ్ తేదీ
|
|
14 మార్చి, 2021 
|
|
పోలింగ్ సమయం
|
|
ఉదయం 08:00 నుండి సాయంత్రం 04:00 వరకు
|
|
ఓట్ల లెక్కింపు
|
|
17 మర్చి , 2021 
|
|
ఎన్నికలు పూర్తి చేయాల్సిన చివరి తేదీ
|
|
22 మర్చి, 2021 
- ఈ ఎన్నికలకు సంబంధించిన మోడల్ ప్రవర్తనా నియమావళి సంబంధిత నియోజకవర్గాలలో తక్షణమే అమల్లోకి వస్తుంది. దయచేసి లింక్ క్రింద కమిషన్ వెబ్సైట్లోని వివరాలను చూడండి: https://eci.gov.in/files/file/4070-biennial-bye-elections-to-the-legislative-councils-from-council-constituencies-by-graduates%E2%80%99-and-teachers%E2%80%99-and-local-authorities%E2%80%99-constituencies-%E2%80%93-mcc-instructions-%E2%80%93-regarding/
- విస్తృతమైన మార్గదర్శకాలను ఎన్నికల ప్రక్రియ పూర్తయ్యే వరకు అందరూ పాటించాలి: -
- ప్రతి ఎన్నిక సంబంధిత కార్యకలాపాల సమయంలో ప్రతి వ్యక్తి ఫేస్ మాస్క్ ధరించాలి
- ఎన్నికల కోసం ఉపయోగించే హాల్ / గది / ప్రాంగణ ప్రవేశం వద్ద:
-  అందరి వ్యక్తులకు థర్మల్ స్కానింగ్ నిర్వహించబడుతుంది:
-  శానిటైజర్ అన్ని ప్రదేశాలలో అందుబాటులో ఉంచబడుతుంది
- రాష్ట్ర ప్రభుత్వం మరియు హోం వ్యవహారాల మంత్రిత్వ శాఖ యొక్క ప్రస్తుత కోవిడ్ -19 మార్గదర్శకాల ప్రకారం సామాజిక దూరం నిర్వహించబడుతుంది.
- ఆచరణ సాధ్యమైనంతవరకు, సామాజిక దూర ప్రమాణాలను నిర్ధారించడానికి పెద్ద ప్రాంగణాలు గుర్తించబడతాయి మరియు ఉపయోగించబడతాయి.
- కోవిడ్ -19 మార్గదర్శకాలకు అనుగుణంగా ఉండేలా పోలింగ్ సిబ్బంది, భద్రతా సిబ్బంది కదలికల కోసం తగిన సంఖ్యలో వాహనాలను సమీకరించాలి.
- కోవిడ్ -19 సమయంలో ఎన్నికల నిర్వహణలో విస్తృత మార్గదర్శకాలను ఖచ్చితంగా అనుసరించడానికి, దయచేసి లింక్ క్రింద కమిషన్ వెబ్సైట్లో అందుబాటులో ఉన్న మార్గదర్శకాలను చూడండి:- https://eci.gov.in/files/file/12167-broad-guidelines-for-conduct-of-general-electionbye-election-during-covid-19/.
ప్రధాన మంత్రి కార్యాలయం
వన్ ఓశన్సమిట్ తాలూకు ఉన్నత స్థాయి సదస్సు లో ఫిబ్రవరి 11న పాలుపంచుకోనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ ‘వన్ ఓశన్ సమిట్’ లో భాగం గా ఏర్పాటయ్యే ఒక ఉన్నతస్థాయి సదస్సు ను ఉద్దేశించి ఫిబ్రవరి 11వ తేదీన సుమారు 2:30 గంటల వేళ కు వీడియో సందేశం మాధ్యమంద్వారా ప్రసంగించనున్నారు. ఇదే కార్యక్రమం లో జర్మనీ, యునైటెడ్ కింగ్ డమ్, దక్షిణ కొరియా, జపాన్, కెనడా తదితర అనేక దేశాల అధినేత లుకూడా ప్రసంగిస్తారు.
‘వన్ ఓశన్ సమిట్’ ను ఫ్రాన్స్ ఫిబ్రవరి 9వ తేదీ మొదలుకొని 11వ తేదీ మధ్య ఫ్రాన్స్ లోని బ్రెస్త్నగరం లో ఈ శిఖర సమ్మేళనాన్ని ఐక్యరాజ్య సమితి మరియు ప్రపంచ బ్యాంకు ల సహకారం తోనిర్వహిస్తున్నది. మహా సాగర సంబంధి పర్యావరణ వ్యవస్థల ను ఆరోగ్యదాయకమైన విధం గాను, చిరకాలం మనుగడ లో ఉండే విధం గానుపరిరక్షించే దిశ లో ప్రత్యక్ష కార్యాచరణ కు నడుం కట్టేందుకు అంతర్జాతీయసముదాయాన్ని కూడగట్టాలి అనేది ఈ శిఖర సమ్మేళనం ఉద్దేశం గా ఉంది.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
"మైగవ్ సిటిజన్ ఎంగేజ్మెంట్ ప్లాట్ఫాం"లో చేరిన గోవా; ఇప్పటికే 'మైగవ్ ఫ్లాట్ఫాం'లు ప్రారంభించిన 12 రాష్ట్రాలు
పరిపాలన, విధాన నిర్ణయాల్లో పౌరుల భాగస్వామ్యాన్ని ప్రోత్సహించడానికి "మైగవ్ సిటిజన్ ఎంగేజ్మెంట్ ఫ్లాట్ఫాం"ను ప్రారంభించిన గోవా ముఖ్యమంత్రి
పౌరులు www.goa.mygov.in లో పేర్లు నమోదు చేసుకుని, తమ అభిప్రాయాలు, ఆలోచనలు, సూచనలను ప్రభుత్వానికి చెప్పవచ్చు
రాష్ట్ర పరిపాలనలో పౌరుల పాత్రను పోత్సహించేందుకు "మైగవ్ గోవా" పోర్టల్ను గోవా ముఖ్యమంత్రి డా.ప్రమోద్ సావంత్ ప్రారంభించారు. దీనిద్వారా "మైగవ్ సిటిజన్ ఎంగేజ్మెంట్ ఫ్లాట్పాం"లో గోవా చేరింది. "పరిపాలన ప్రక్రియలో పౌరుల భాగస్వామ్యాన్ని 'మైగవ్ గోవా' పోర్టల్ బలోపేతం చేస్తుంది. దీని ద్వారా దేశవ్యాప్తంగా పౌరులకు గోవా అనుసంధానమవుతుంది. ప్రభుత్వ విధానాలు, పథకాలపై, వివిధ రంగాల వ్యక్తులు ఈ పోర్టల్ ద్వారా తమ ఆలోచనలను ప్రభుత్వంతో పంచుకోవచ్చు" అని ప్రమోద్ సావంత్ చెప్పారు.
'మైగవ్'  అనేది భారత ప్రభుత్వానికి చెందిన ప్రజా భాగస్వామ్య, సమూహ వనరుల ఫ్లాట్ఫాం. పరిపాలన, విధాన నిర్ణయాల్లో చురుకైన ప్రజా భాగస్వామ్యాన్ని ప్రోత్సహించడం దీని లక్ష్యం. 2014 జులై 26న దీనిని ప్రారంభించినప్పటి నుంచి.., ఇంటర్నెట్, మొబైల్ యాప్స్, ఐవీఆర్ఎస్, ఎస్ఎంఎస్, ఔట్బౌండ్ డయలింగ్  సాయంతో చర్చలు, ఆవిష్కరణ సవాళ్లు, సర్వేలు, బ్లాగులు, మాటామంతి, క్విజ్లు వంటి వాటిని నిర్వహించారు. 'మైగవ్' యూజర్ల సంఖ్య 1.25 కోట్లను దాటింది. ఇన్స్టాగ్రాం, ఫేస్బుక్, యూట్యూబ్, లింక్డిన్, ట్విట్టర్ వంటి సామాజిక మాధ్యమాల ద్వారా మిలియన్ల మంది ఫాలో అవుతున్నారు. షేర్చాట్, రోపోసో యాప్స్ తరహాలోనే 'మైగవ్' ఇటీవలే ఓ వేదికను ప్రారంభించింది.
రాష్ట్రస్థాయిలో పౌరులకు దగ్గర కావడానికి, సాఫ్ట్వేర్-యాజ్-ఏ-సర్వీస్  విధానంలో, రాష్ట్ర ప్రత్యేక కార్యక్రమాల కోసం ప్రజల సలహాలు, సృజనాత్మక ఆలోచనలను సమీకరించడానికి మైగోవ్ చర్యలు ప్రారంభించింది. ఇప్పటికే 12 రాష్ట్రాలు.. మహారాష్ట్ర, హర్యానా, మధ్యప్రదేశ్, అసోం, అరుణాచల్ప్రదేశ్, మణిపూర్, త్రిపుర, ఛత్తీస్గఢ్, ఝార్ఖండ్, నాగాలాండ్, హిమాచల్ప్రదేశ్, ఉత్తరాఖండ్ 'మైగవ్' వేదికలను ప్రారంభించాయి. 'మైగవ్' బృందం ప్రయత్నాలు, రాష్ట్రాల సహకారంతో ఈ కార్యక్రమం గొప్ప విజయాన్ని అందుకుంది. లక్ష్యాలను సాధించేలా అడుగులు వేస్తోంది.
ప్రభుత్వ విధానాలు, కార్యక్రమాలు, పథకాలకు సంబంధించిన ఆలోచనలు, సలహాలను ప్రజలు ప్రభుత్వంతో పంచుకునేలా 'మైగవ్ గోవా' పోర్టల్ ప్రోత్సహిస్తుందని, గోవా సమాచార సాంకేతిక శాఖ మంత్రి శ్రీమతి జెన్నిఫర్ మాన్సెరేట్ చెప్పారు.
పాలన, అభివృద్ధిలో పౌరులు చురుగ్గా పాల్గొనేలా ప్రోత్సహించే ప్రాధాన్యత వేదికగా 'మైగవ్' ఎలా మారిందన్న అంశంపై 'మైగవ్ ఇండియా' సీఈవో శ్రీ అభిషేక్ సింగ్ మాట్లాడారు.
ప్రజలు www.goa.mygov.in లో పేరు నమోదు చేసుకుని, తమ అభిప్రయాలు, ఆలోచనలు, సూచనలను ప్రభుత్వంతో పంచుకోవచ్చు.
రక్షణ మంత్రిత్వ శాఖ
రాయల్ సౌదీ ల్యాండ్ ఫోర్సెస్ కమాండర్ లెఫ్టినెంట్ జనరల్ ఫహద్ బిన్ అబ్దుల్లా మహమ్మద్ అల్-ముతైర్ భారత దేశ చారిత్రక పర్యటన
రాయల్ సౌదీ ల్యాండ్ ఫోర్సెస్ కమాండర్, లెఫ్టినెంట్ జనరల్ ఫహద్ బిన్ అబ్దుల్లా మొహమ్మద్ అల్-ముటైర్, 14 ఫిబ్రవరి 2022న భారతదేశ పర్యటనకు చేరుకున్నారు. చారిత్రాత్మక మరియు మైలురాయి పర్యటన. రాయల్ సౌదీ ల్యాండ్ ఫోర్సెస్ కమాండర్ ఒకరు భారత దేశ పర్యటనకు రావడం ఇదే తొలిసారి. ఇరు దేశాల మధ్య ద్వైపాక్షిక రక్షణ సహకారాన్ని ఈ పర్యటన మరింతగా పెంపొందించడాన్ని సూచిస్తుంది. జనరల్ ఎంఎం నరవాణే 2020 డిసెంబర్లో సౌదీ అరేబియా పర్యటన చేశారు. అది ఒక చారిత్రాత్మక పర్యటన, భారత ఆర్మీ చీఫ్ సౌదీ అరేబియాను సందర్శించడం అదే తొలిసారి. రెండు దేశాల మధ్య ద్వైపాక్షిక రక్షణ సహకారాన్ని బలోపేతం చేయడమే ఈ పర్యటన లక్ష్యం. లెఫ్టినెంట్ జనరల్ ఫహద్ బిన్ అబ్దుల్లా మహ్మద్ అల్-ముతైర్ను 15 ఫిబ్రవరి 2022న సౌత్ బ్లాక్లో ఇండియన్ ఆర్మీ చీఫ్ ఆఫ్ ఆర్మీ స్టాఫ్ జనరల్ ఎంఎం నరవాణే ఆహ్వానం పలికారు, అక్కడ అతనికి సెరిమోనియల్ గార్డ్ ఆఫ్ హానర్ అందించారు. ఇరు దేశాల మధ్య ముఖ్యమైన ద్వైపాక్షిక చర్చల కోసం ఆయన సీఓఏఎస్ను కలుసుకున్నారు, ఇరువురు భద్రతా అంశాల గురించి వివరించాడు. భారతదేశం, సౌదీ అరేబియా మధ్య సంబంధాలు ఆర్థిక శ్రేయస్సు, తీవ్రవాద భయాలను తొలగించడం మరియు వాతావరణ మార్పుల ప్రభావాలను తగ్గించడం వంటి సాధారణ ప్రయోజనాల కారణంగా ఎంతగానో వృద్ధి చెందాయి. రక్షణ దౌత్యం అనేది మొత్తం సంబంధాల యొక్క ప్రధాన సిద్ధాంతాలలో ఒకటి. లెఫ్టినెంట్ జనరల్ ఫహద్ బిన్ అబ్దుల్లా మహమ్మద్ అల్-ముటైర్ 16 ఫిబ్రవరి 2022న సౌదీ అరేబియాకు తిరుగు ప్రయాణమవుతారు.
ఆయుష్
5 నవంబర్ 2020 న “యోగా, అండ్ ఆయుర్వేద మెడిసిన్ ఫర్ మెంటల్ వెల్నెస్” పై అంతర్జాతీయ వెబినార్
ఆల్ ఇండియా ఇన్స్టిట్యూట్ ఆఫ్ ఆయుర్వేద  వెస్ట్రన్ సిడ్నీ విశ్వవిద్యాలయ సహకారంతో 2020 నవంబర్ 5 న “యోగా అండ్ ఆయుర్వేద మెడిసిన్ ఫర్ మెంటల్ వెల్నెస్” అనే అంశంపై వెబినార్ నిర్వహిస్తోంది. వెబినార్ అనేది శక్తివంతమైన ఆయుర్వేదం, యోగా ద్వారా మానసిక క్షేమానికి గల అవకాశాలపై దృష్టి సారించిన సహకార చర్య. ఇది భారతదేశం, ఆస్ట్రేలియా, ఇటలీ, జర్మనీ నుండి యోగా, ఆయుర్వేదంలోని ప్రముఖ పరిశోధకులను ఒకచోట చేర్చి, ప్రస్తుత అంతర్జాతీయ పరిశోధనల ద్వారా అవసరమైన అంశాలను తెలియజేస్తుంది. ఇది యోగా, ఆయుర్వేదానికి సంబంధించిన శాస్త్రీయ పరిశోధనలలో అంతర్జాతీయ సహకారాన్ని మరింత ప్రోత్సహిస్తుంది.
ప్రారంభ సమావేశానికి ఆయుష్ సహాయ మంత్రి  శ్రీ శ్రీపద్ యెస్సో నాయక్, ఆర్ట్ ఆఫ్ లివింగ్ ఫౌండేషన్ వ్యవస్థాపకుడు గురుదేవ్ శ్రీ శ్రీ రవిశంకర్ హాజరవుతారు. డాక్టర్ జియోఫ్ లీ, ఎంపి, , మరియు సీనియర్లు మరియు అనుభవజ్ఞులు ప్రసంగించారు.
శాస్త్రీయ చర్చలలో; డాక్టర్ ఆంటోనియో మొరాండి, ఇటాలియన్ సైంటిఫిక్ సొసైటీ ఫర్ ఆయుర్వేద మెడిసిన్, ఇటలీ; డాక్టర్ మైఖేల్ డి మానింకర్, NICM హెల్త్ రీసెర్చ్ ఇన్స్టిట్యూట్, వెస్ట్రన్ సిడ్నీ విశ్వవిద్యాలయం, ఆస్ట్రేలియా; జర్మనీలోని డ్యూస్బర్గ్-ఎస్సెన్ విశ్వవిద్యాలయం డాక్టర్ హోల్గర్ క్రామెర్ ఆయుర్వేదం మరియు యోగా ద్వారా సానుకూల మానసిక ఆరోగ్యాన్ని కాపాడుకోవడంపై తమ పరిశోధన ఫలితాలను పంచుకుంటారు.
అంతర్జాతీయ యోగా దినోత్సవం -2020 సందర్భంగా ఆల్ ఇండియా ఇన్స్టిట్యూట్ ఆఫ్ ఆయుర్వేదం తయారుచేసినవ్యాసాల ఈ-బుక్ ప్రారంభ సెషన్లో విడుదల అవుతుంది.
ఏఐఐఏ పురాతన జ్ఞానం మరియు ఆధునిక సాంకేతిక పరిజ్ఞానం యొక్క సంపూర్ణ సమ్మేళనం. యోగా మరియు ఆయుర్వేదం యొక్క పురాతన భావనలను ధృవీకరించడానికి ఇన్స్టిట్యూట్ వివిధ జాతీయ మరియు అంతర్జాతీయ పరిశోధనా సంస్థలతో భాగస్వామ్యం కలిగి ఉంది. వెస్ట్రన్ సిడ్నీ విశ్వవిద్యాలయం అటువంటి అవగాహన ఒప్పందంలో ఒకటి, ఇది ప్రపంచంలోని 2% విశ్వవిద్యాలయాలలో ఉంది. విశ్వవిద్యాలయం పరిశోధనలకు మరియు సమాజాలపై సానుకూల ప్రభావాన్ని చూపడానికి కట్టుబడి ఉంది. గత దశాబ్దంలో, ఆయుర్వేదం మరియు యోగా ఆరోగ్యం మరియు శ్రేయస్సులో వారి సంభావ్య ప్రయోజనాల కోసం ప్రపంచ దృష్టిని ఆకర్షించడం ప్రారంభించాయి. ఆధునిక కాలంలో జీవనశైలిలో తీవ్రమైన మార్పులు వైద్య వృత్తికి సవాళ్లుగా మారుతున్న మానసిక రుగ్మతల యొక్క వేగంగా పెరుగుతున్న సంఘటనలకు దారితీశాయి. అటువంటి పరిస్థితులను పరిష్కరించడానికి ఆయుర్వేదానికి అనేక పద్ధతులు ఉన్నాయి. యోగ సాధనలతో కలిపి ఆయుర్వేద విధానాలు మానసిక స్థితిని సమతుల్యం చేయడంలో మరియు సానుకూల ఆరోగ్యాన్ని కాపాడుకోవడంలో ప్రయోజనకరంగా ఉంటాయి.
ప్రధాన మంత్రి కార్యాలయం
మహా శివరాత్రి సందర్భంగా కాశీ చిత్రాలను పంచుకున్నప్రధానమంత్రి
మహా శివరాత్రి పర్వదినం నేపథ్యంలో కాశీలో నిర్వహించిన వేడుకల విశేషాలను కొన్ని చిత్రాల రూపంలో ప్రధానమంత్రి శ్రీ నరేంద్ర మోదీ ప్రజలతో పంచుకున్నారు.
ఈ మేరకు ఒక ట్వీట్ ద్వారా పంపిన సందేశంలో:
“మహా శివరాత్రి పవిత్ర పర్వదినం సందర్భంగా కాశీ నగరంలో భక్తిప్రపత్తులతో మహాదేవునితో తాదాత్మ్యం చెందింది.. జయజయహో... కాశీ విశ్వనాథ స్వామీ!” అని ప్రధానమంత్రి పేర్కొన్నారు.
(